OpenLLM-France/wikimedia huggingface dataset:
# Annelles

Annelles Frantziako udalerri bat da Ardenak departamenduan dagoena, Ekialde Handia eskualdean. 2013an 145 biztanle zituen.

## Demografia
### Biztanleria

2007an Annelles udalerrian erroldatutako biztanleak 130 ziren. Familiak 44 ziren, horien artean 8 pertsona bakarrekoak ziren (8 bakarrik bizi ziren gizonak), 8 seme-alabarik gabeko familiak ziren, 20 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 48 etxebizitza zeuden, 42 familiaren etxebizitza nagusia ziren, 2 bigarren erresidentzia ziren eta 4 hutsik zeuden. 47 etxeak ziren eta 1apartamentu bat zen. 42 etxebizitza nagusietatik 30 bere jabearen bizilekua ziren, 11 alokairuan okupaturik zeuden eta 1 doan lagata zegoen; 2 etxek hitu gela zituzten, 5 etxek lau zituzten eta 35 etxek bost zituzten. 35 etxek euren parking plaza propioa zuten azpian. 16 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Annelles udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 4 | 70-74 | 0 |
| 8 | 65-69 | 4 |
| 0 | 60-64 | 8 |
| 4 | 55-59 | 0 |
| 0 | 50-54 | 0 |
| 4 | 45-49 | 0 |
| 4 | 40-44 | 4 |
| 4 | 35-39 | 12 |
| 12 | 30-34 | 4 |
| 0 | 25-29 | 4 |
| 0 | 20-24 | 8 |
| 0 | 15-19 | 4 |
| 20 | 10-14 | 4 |
| 4 | 5-9 | 12 |
| 0 | 0tik 4ra | 8 |

## Ekonomia

2007an lan egiteko adina zuten pertsonak 79 ziren, horien artean 57 aktiboak ziren eta 22 inaktiboak ziren. 57 pertsona aktiboetatik 53 lanean zeuden (30 gizon eta 23 emakume) eta 4 langabezian zeuden (4 gizon). 22 pertsona inaktiboetatik 3 erretiraturik zeuden, 11 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2000. urtean Annelles udalerrian 10 nekazaritza-ustiategi zeuden, 1.068 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1020529
* Multimedia: Annelles / Q1020529
# Articlave

Articlave (irlanderaz: Ard a' Chléibh) Ipar Irlandako udalerri bat da, Derry konderrian dagoena. 2001ko erroldaren arabera 800 biztanle zituen.

## Kanpo estekak

* Datuak: Q574915
* Multimedia: Articlave / Q574915
# Articolla

Articolla Tortricidae familiako sits genero bat da. Bere espezie tipoa Articolla cyclidias da.

## Espezieak

| Espeziea | Egoera |
| Articolla cyclidias | daturik gabe |
| Articolla myriolychna | daturik gabe |
| Articolla scioessa | daturik gabe |

## Kanpo estekak

* Datuak: Q4800936
* Espezieak: Articolla
# Articseko geltokia

Artics Okzitaniako Bearno eskualdeko tren geltoki bat da, Artics udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Tolosa Okzitania — Baiona

## Zerbitzuak

* Société Nationale des Chemins de fer Français
| Zerbitzua | Hasiera | Ibilbidea | Amaiera ⁠ |
| 52 | Bordele Donibane | Peçac • Factura–Viganòs • Ishòs • la Bohèira • Morcencs • Akize • Pujòu • Ortheze • Artics • Paue • Assat • Coarrassa–Nai • Montaut–Bètharram • Sent Pèr de Bigòrra • Lurda • Aussun | Tarbe⁠ |
| 53 | Baiona | Ahurti • Peirahorada • Pujòu • Ortheze • Artics • Paue • Assat • Coarrassa–Nai • Montaut–Bètharram • Sent Pèr de Bigòrra • Lurda • Aussun | Tarbe |

## Ikus, gainera

* Baionako aldiriak
* Société Nationale des Chemins de fer Français

## Kanpo estekak

* SNCF "Gares & Connexions" web gunea
* (Frantsesez) TER Akitania web gunea
* TER web gunea
* Datuak: Q3095676
# Arteen Akademia Inperiala

Arteen Akademia Inperiala, ohi San Petersburgoko Arteen Akademia deitua, Ivan Xuvalov kondeak sortu zuen 1757an, Hiru arterik nobleenen akademia izenarekin.
Akademia, Xuvalov jauregian zegoen, Sadovaia kalean dagoena, 1764an, Katalina II.a Errusiakoa Handia enperatrizak Arteen Akademia Inperiala bezala berrizendatu zuen arte, eta bere lehen errektorea izan zen Alexandro Kokorinovi, instituzioarentzako egoitza berri bat aukeratzeko esan zion. 25 urte behar izan ziren Hermitage museoaren aurrean dagoen eraikin neoklasikoa eraikitzeko, Neva ibaiaren kontrako ertzean. Bere gelen luxuzko apainduraz, Konstantin Thon arduratu zen. Egiptotik ekarri behar izan ziren 3.000 urte baino gehiagoko antzinatasuna duten esfinge eta grifoekin portu bat ere eraiki zuen.
Ivan Betskoyk berrantolatu zuen Akademia, izatez, Errusiar Inperioan sorkuntza artistikoa erregulatu ahal izateko gobernu kabinete bat izatera pasa zena. Akademiak, indar handiz bultzatu zituen neoklasizismoaren printzipioak Mendebaldeko Europara bere ikaslerik aurreratuenak bidaliz, Italia eta Frantziako arte klasiko eta pizkundetarraren estiloa ikas zezaten. Akademiak, bazuen bere lan bilduma ere, aztertuak eta kopiatuak izateko.
XIX. mendearen erdialdean, irakasleen akademizismoa, Dominique Ingresen esapideek eragindakoa, gai errealistak margotzeko euren askatasuna aldarrikatzen zuten errusiar artisten belaunaldi batek desafiatu zuen. Mugimendu honek, errusieraz Peredvizhniki bezala ezaguna eta (Margolari) Ibiltariak esan nahi duena, Ivan Kramskoi buru zuelarik, publikoki hautsi zuen Akademiarekin, bere erakusketa propioak modu independentean antolatuz, Errusian zehar egin zutena, hiriz hiri. Hala ere, Ilya Repin, Mikhail Vrubel eta talde honetako beste kide batzuk, akademiako prestaketa, ahalmen artistikoak garatzeko ezinbesteko oinarria zela uste izaten jarraitu zuten.
1917ko Errusiar Iraultzaren ondoren, Akademiak, eraldaketa batzuk jasan zituen. "Arteen Errusiar Akademia" deitzera pasa zen 1933an, jarraian, 1947an, "SESBeko Arteen Akademia", eta, azkenik, berriz, 1991n, "Arteen Errusiar Akademia". Akademiaren egoitza, Moskun dago 1947tik. Orain, Shuvalov jauregiko eraikin historikoa, unibertsitatearen egoitza da, Ilya Repin San Petersburgoko margolaritza, eskultura eta arkitekturako Institutu akademikoa izen luzearekin, baina, arruntki, San Petersburgoko Arteen Akademia deitzen jarraitzen da.

## Kanpo estekak

* Datuak: Q628254
* Multimedia: Academy of Arts (Saint Petersburg) / Q628254
# Ardesko

Greziar mitologian, Ardesko, ozeanida bat zen, izen bereko ibaiaren jainkoa, gehienak bezala, Ozeano eta Tetisen semea. Ardesko ibaiak egungo Trazia bulgariarra zeharkatzen zuen eta Hebrosen itsasoratzen zen, Oresteia izeneko herritik gertu. Ardesko ibaia, egundo Maritsa ibaia izango litzateke.

## Kanpo estekak

* Datuak: Q8203830
# Ardesio

Ardesio Italiako udalerri bat da. Bergamoko probintzian kokatuta dago, Lombardia eskualdean. 3.313 biztanle ditu, 54,44 kilometro koadroko azaleran banatuta.

## Mugakideak

Ardesiok honako udalerri hauekin egiten du muga:
Branzi Valgoglio Parre Villa d'Ogna Oltre il Colle Premolo Roncobello Gromo Oltressenda Alta

## Kanpo estekak

* Datuak: Q95073
* Multimedia: Ardesio / Q95073
# Ardeutica

Ardeutica Tortricidae familiako sits genero bat da. Bere espezie tipoa Ardeutica spumosa da.

## Espezieak

| Espeziea | Egoera |
| Ardeutica crypsilitha | daturik gabe |
| Ardeutica dryocremna | daturik gabe |
| Ardeutica emphantica | daturik gabe |
| Ardeutica eupeplana | daturik gabe |
| Ardeutica melidora | daturik gabe |
| Ardeutica mezion | daturik gabe |
| Ardeutica parmata | daturik gabe |
| Ardeutica patillae | daturik gabe |
| Ardeutica pseudoteras | daturik gabe |
| Ardeutica semipicta | daturik gabe |
| Ardeutica sphenobathra | daturik gabe |
| Ardeutica spumosa | daturik gabe |
| Ardeutica tonsilis | daturik gabe |

## Kanpo estekak

* Datuak: Q4788000
* Espezieak: Ardeutica
# Ardfern

Ardfern, Eskoziako gaeleraz: Aird Fheàrna, Eskoziako udalerri bat da, Argyll eta Bute konderrian.

## Kanpo estekak

* Datuak: Q723319
* Multimedia: Ardfern / Q723319
# Ardery

Ardery, Eskoziako Highland eskualdeko udalerri bat da, Lochaber barrutian. Acharacle udalerriaren alboan dago, Loch Sunart aintziraren ertzean.

## Kanpo estekak

* Datuak: Q2692288
# Arderás conmigo

Arderás conmigo 2001ko Miguel Ángel Sánchez espainiar zinema zuzendariaren thrillerra da.

## Sinopsia

Oharra: Atal honek istorio osoa edo amaiera argitzen du.
Laurak, irakasle lotsati ederrak, harreman sutsua hasiko du bere ikasleetako batekin, Israel izeneko nerabe batekin. Laura aitona-amonekin, Irenerekin eta Luisekin, bizi den etxe dekadentera joaten hasi da gaztea, emakumeaz baliatzeko asmoz.

## Aktoreak

* Cristina Silva
* Daniel Cabello
* Manuel de Blas
* Julieta Serrano
* Enrique Villén
* Gabriel Garbisu
* Alberto Hernández

## Kanpo estekak

* Datuak: Q5703312
# Ardessie

Ardessie, Eskoziako mendebaldeko kostaldeko etxalde bat da, Highland eskualdeko Ross eta Cromarty barrutian.

## Kanpo estekak

* Datuak: Q2496103
# Athelas

Tolkienen lanetan, athelas izena jasotzen dute Eriadorren hazten zen eta Dunedainek sendatzeko erabiltzen zuten landare baten hostoek. Esaten denez, euren jatorria ez zuten Erdialdeko Lurraldean, baizik eta Numenorretik ekarriak ziren. Bere itxura ez da askorik ezagutzen, berdeak zirela eta hosto luze eta ez oso ikusgarriak zituztela besterik ez. Gainera, Mendebaldeko Gizakiak bizi izan ziren edo kanpatu zuten tokietan hazten ziren.
Eraztunaren Gerraren garaian, Gondorreko gizaki gehienek Errege Hostoak (assëa aranion quenyaz) bezala ezagutzen zituzten, baina ez zekiten izen horren zergatia. Giroa purifikatu eta berrindatzeko baino ez zituzten erabiltzen. Ez zekiten Numenorreko erregeen dinastiako eta Elendilen leinuko batek erabil zitzakeenik, bere esku eta hatsarekin batera, gorputzeko eta izpirituko zauriak sendatzeko. "Erregearen eskuak, sendatzen duten eskuak dira", esaten zen tradizioaren jakitunak zirenen artean, eta hala ezagutu zuten Aragorn errege legitimo bezala, bere koroaketa ofiziala baino lehenago, Minas Tiritheko Sendaketa Etxean eginiko sendapenaren ondoren.
Trola Filmsen testuinguruan:
Penamoako zenbaketaren arabera, modu herrikoian, zerba bezala ezagutuak.
# Athena (Oregon)

Athena Oregongo hiri bat da. Umatilla konderrian kokatua dago. 2010ean 1.126 biztanle zituen, 1,47 kilometro koadrotan banatuta.

## Ikus, gainera

* Umatilla konderria

## Kanpo estekak

* Datuak: Q2596206
* Multimedia: Athena, Oregon / Q2596206
# Atheneita

Atheneita mineral bat da.

## Ezaugarriak

Atheneita mineralaren formula kimikoa hau da: ${\ce {Pd2As0.75Hg0.25}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Atheneite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q755335
* Multimedia: Atheneite / Q755335
# Athea

Athea (irlanderaz Áth an tSléibhe) Irlandako mendebaldeko Limerick konderriaren mendebaldean dagoen udalerria da. Limerick konderria eta Kerry konderriaren arteko mugan dago, R523 (Reens - Listowel) eta R524 (Glin - Abbeyfeale) errepideen arteko bidegurutzean.
Pazko matxinadaren ondoren britainiarrek exetutatu zuten buruzagietako gazteena zen Conn Colbert bertan hazi zen.

## Kanpo estekak

* Datuak: Q2672375
# Athelstaneford

Athelstaneford, eskozieraz: Atholstanefuird edota Elshinthurd, Eskoziako Ekialdeko Lothian eremuan dagoen udalerri bat da. Haddington udalerritik hurbil dago, Edinburgh hiriburutik 32 kilometro ekialdera.

## Kanpo estekak

* Datuak: Q4574983
* Multimedia: Athelstaneford / Q4574983
# Atheka gaitzeko oihartzunak

Atheka gaitzeko oihartzunak eleberri bat da, Joan Batista Azkonagerre baionarrak 1870ean argitaratua. Izatez, jatorrizkoa frantsesez eman zuen argitara Les échos du pas de Roland izenburuarekin. Horrela hobeki salduko zelakoan, euskaratik frantsesera itzulia zela esan zuten editoreek, baina irakurleak jatorrizko testua argitaratzeko zain zeudenez, laguntza eskatu behar izan zuen euskal bertsioa ontzeko. Testuan oso nabaria da frantsesaren morrontza gehiegizkoa.

## Korapiloa

Oharra: Atal honek istorio osoa edo amaiera argitzen du.
Ganix (Joanes izenaren txikigarria) Lapurdiko kontrabandista ospetsua zen, etxea mugan izanik, bere bizitza guztia alde batera eta bestera muga igarotzen ahalegintzen zirenei laguntzen eman zuena.
Behin, betebehar arriskutsu bat egitea suertatu zitzaion. Izan ere, Ganixek Beirako printzesa mugaz bestaldera eraman behar zuen, bere senar Karlosekin elkar zedin.
Gertakizuna Lehen Karlistaldian kokatzen da, 1833. urteko udazkenean. Frantziako gobernuaren aginduz Beirako printzesa atzeman beharra zegoen; ez zioten inondik ere mugaz bestaldera ihes egiten utzi behar. Hala ere, Ganixek, iruzur egin zien agintariei, bere betekizuna burura eramanez. Mendian zehar, karlisten guda-zelairaino eraman zuen printzesa. Karlosek, esker onez, bizi izateko lain eman zion hasieran; Gero ordea, utzitasun gorrian eta behartsu bukatu zuen Ganixek.

## Ikus, gainera

* Euskarazko liburu ezagunen zerrenda
* Atekagaitz

## Kanpo estekak

* Atheka gaitzeko oihartzunak osorik irakurgai, Armiarma webgunean.
* Datuak: Q12254364
# Athelstan (Iowa)

Athelstan Ameriketako Estatu Batuetako erroldak esleitutako leku bat da. Taylor konderrian dago, Iowa estatuan. 6 biztanle ditu, 0,336999 kilometro koadroko azaleran banatuta.

## Ikus, gainera

* Taylor konderria

## Kanpo estekak

* Datuak: Q2352067
# Athenry

Athenry (irlanderaz Baile Átha an Rí, euskaraz Erregearen Gotorlekua esan nahi du) Irlandako Galwayko konderrian dagoen udalerri bat da. Udalerri hau Galway hiritik 25 kilometro ekialderantz dago.

## Musika

* The Fields of Athenry ("Athenryko zelaiak"): abesti honek udalerri honi Irlanda osoan nolabaiteko ospea eman dio.

## Iruditegia

* Athenry gaztelua.
* St Mary's eliza.
* Dominikar apaiztegiaren hondakinak.
* Market Cross.

## Herri senidetuak

* Quimperlé, Bretainia

## Kanpo estekak

* Athenryko Merkataritza Ganberaren webgunea (Ingelesez)
* Athenry.net (Ingelesez)
* Datuak: Q755389
* Multimedia: Athenry / Q755389
# Athenry gaztelua

Athenry gaztelua, irlanderaz: Caisleán Bhaile Átha an Rí, ingelesez: Athenry Castle, King John's eta Court Bermingham's Court, Irlandako Athenry udalerrian dagoen dorretxe bat da, Galway konderrian.
Joan Lurgabea ingeles erregearen izena jaso arren, haren erregealdiaren ondoren eraikia izan zen, 1235–1250 artean.

## Kanpo estekak

* Datuak: Q4185805
* Multimedia: Athenry Castle / Q4185805
# Armindo Fonseca

Armindo Fonseca (Rennes, 1989ko maiatzaren 1a) frantziar txirrindulari ohia da.

## Palmaresa

2013
* 2. Getxoko Zirkuituan
* 3. Boucles de l'Aulnen
2014
* Boucles de la Mayenneko etapa bat
* Vendéeko Tourra
* 3. Plumelec-Morbihango Sari Nagusian
2015
* 5. Fourmiesko Sari Nagusian
* 7. Bretagne Classicean
2017
* 4. Paris-Camemberten
* 6. Paris-Bourgesen
2018
* 3. Loire-Atlantique Klasikoan

## Kanpo estekak

Armindo Fonseca - ProCyclingStats
* Datuak: Q688500
* Multimedia: Armindo Fonseca / Q688500
# Armingot

Armingot edo Armengol (? - Iruñea, 1277ko maiatzaren 8a) gaztelar elizgizona izan zen.
Toledoko artxidiakonoa, 1268an Iruñeko apezpiku bilakatu zen.

## Erreferentziak

* ↑ Baita Armingoto, Armengoto edo Armengaudo ere deitua
* ↑ Karlos IV.a Nafarroakoak ( Crónica de los Reyes de Navarra, III. lib. VI. kap.) gaztelarra zela zioen. Prudencio Sandovalek (Catálogo de los obispos que ha tenido la Santa Iglesia de Pamplona, XXXVII. kap) eta José Moretek (Anales de Navarra, XXII. lib, VII. kap.), berriz, katalana edo okzitaniarra zela zioten
* ↑ Goñi Gaztanbide, José. Los obispos de Pamplona del siglo XIII. , 136-155 or..
* ↑ Fernández Pérez:, Gregorio. Historia de la Iglesia y Obispos de Pamplona. III, 31-41 or..
* Datuak: Q10960935
# Armington (Illinois)

Armington Illinoiseko herri bat da. Tazewell konderrian kokatua dago. 2010ean 343 biztanle zituen, 0,74 kilometro koadrotan banatuta.

## Ikus, gainera

* Tazewell konderria

## Kanpo estekak

* Datuak: Q1906730
# Armindo Tué Na Bangna

Armindo Tué Na Bangna "Bruma" (Bissau, Ginea Bissau, 1994ko urriaren 24a) Errealean jokatzen zuen hegaleko aurrelaria da.
2015ean iritsi zen Errealera Galatasaray SK taldeak utzita. Urte baterako etorri zen, erosteko aukerarekin. Ginean jaio arren Portugalgo selekzioarekin jokatzen du. Sporting Clube de Portugalen hazi zen eta 2012an Galatasarayk fitxatu zuen. Turkian 33 partidutan 3 gol sartu zituen 2015eko uztailean Errealera iritsi arte.

## Kirol ibilbidea

| Kluba | Urtea(k) | Partida(k) | Gol(ak) |
| Sporting Clube de Portugal | 2013 | 13 | 1 |
| Galatasaray SK | 2013 – 2015 | 48 | 4 |
| Real Sociedad | 2015 – 2016 (utzita) | 33 | 3 |
| Galatasaray SK | 2016 – 2017 | 3 | 1 |
| RB Leipzig | 2017 - egun | 3 | 1 |

## Kanpo estekak

* Datuak: Q1185419
* Multimedia: Bruma (footballer) / Q1185419
# Armin Otto Leuschner

Armin Otto Leuschner (Detroit, 1868ko urtarrilaren 16a - 1953ko apirilaren 22a) estatubatuar astronomoa izan zen.
Alemanian hazi zen, baina Estatu Batuetara itzuli zen ikastera, eta gero Lick Behatokian graduaturiko lehen ikaslea izan zen. Berlinen doktoregoa lortu aurretik, matematika eta astronomia irakatsi zituen Berkeleyn. Mende-erdi batez Berkeleyko Astronomia Saileko zuzendari izan zen, eta beste administrazio-kargu ugari ere izan zituen Kaliforniako Unibertsitatean. Orbiten teoriari buruzko ikerketak eginez, asteroide eta kometa askoren orbitak zehaztu edo argitu zituen, baina astronomiaren arloan irakasle gisa egin zituen lanik emankorrenak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q688156
* Multimedia: Armin Otto Leuschner (astronomer) / Q688156
# Arminda Aberastury

Arminda Aberastury (Buenos Aires, 1910eko irailaren 24a – 1972ko azaroaren 24a) argentinar psikoanalista izan zen, haurren eta nerabeen psikoanalisiaren aitzindaria. La Negra izenez ezaguna, bere biografia Argentinako eta Latinoamerikako haurren psikoanalisiaren historiarekin lotuta dago. Modu autodidaktan hasi zen eta gero Freud eta Anna Freud eta Melanie Kleinekin desberdintasunak aurkeztu zituen.
Bere garaian erabat originala den bere lanean honako hauek nabarmentzen dira: Trastornos emocionales en los niños relacionados con la dentición, la marcha y el lenguaje (Haurrengan desoreka emozionalak hortzekin, ibilerarekin eta hizkuntzarekin lotutakoak depresio posizioarekin eta aurreko genital fasearekin lotuta). La importancia de la organización genital en la iniciación del complejo de Edipo temprano, ambos editados en Aportaciones al psicoanálisis de niños (Organo genitalaren garrantzia Edipo konplexu goiztiarraren hastapenean), biak Aportaciones al psicoanálisis de niños (1971) aldizkarian argitaratuak.

## Biografia

Francisco Fernandez idazlearen biloba eta Maximiliano Aberastury medikuaren iloba, intelektualen familia batean jaio zen. Buenos Aireseko Filosofia eta Letren Fakultatean lizentziatu zen irakasle eta Hezkuntza Zientzietako irakasle, eta haurtzaro eta nerabeen psikologia katedrako irakasle izan zen.
1937an Enrique Pichón Rivière psikiatrarekin ezkondu zen, Ángel Garmarekin batera Argentinako Psikoanalisi Elkarteko (APA) kide sortzaile bihurtu zen 1942an. Herrialdean psikoanalisiaren oinarriak sortu zituen taldeko kidea Marie Langer, Alberto Tallaferro, Luisa Gambier Álvarez de Toledo, Luis eta Arnaldo Rascovsky, Eduardo Krapf, Celes Cárcamo, Simon eta Matilde Wencelblat eta bere anaia Federico Aberastury enbriologo eta grafologo ospetsuarekin batera, besteak beste.
Anna Freuden-en haurren psikoanalisiaren inguruko lanaren eraginez, Sophie Morgensternen metodoen aitzindaria izan zen eta gaztelaniara itzuli eta gero Melanie Klein ospetsuarekin posta-trukea izan zuen. Aberastury Kleinen "enbaxadore" gisa ikusi zen Latinoamerikan .

## Suizidioa

Aberasturyk bere buruaz beste egin zuen. 1965ean, desitxuratu zuen larruazaleko gaixotasun batek eragin zionean, 1972an 62 urte zituela bere buruaz beste egitea erabaki zuen. Barbiturikoen gaindosia irentsi ondoren egin zuen. Parkinson gaitza ere izan zuen.

## Legatua

APAk 1973an sortu zuen Arminda Aberastury saria haurrekin eta/edo nerabeekin egindako psikoanalisiari buruzko lan onenari. Instituto di Psicosomatica Psicoanalítica Arminda Aberastury Perugia-n (Italia) ere sortu zen 1998an eta Hezkuntza Bereziko Eskola deitzen da bere izenarekin, baita Argentinako Psikoanalisi Elkarteak ospatzen duen "Arminda Aberastury" Haur eta Nerabeen Saileko Urteko Konferentzia bakoitza.

## Hil ondorengo argitalpenak

* Aberastury, Arminda. Teoría y técnica del psicoanálisis de niños, Paidós.
* Aberastury, Arminda. La adolescencia normal, Paidós.
* Aberastury, Arminda. El niño y sus juegos, Paidós.
* Aberastury, Arminda. La paternidad, Paidós.
* Aberastury, Arminda. Aportaciones al psicoanálisis de niños, Paidós

## Kanpo estekak

* Datuak: Q2862262
# Arminia Bielefeld

Arminia Bielefeld (izen osoa Deutscher Sport-Club Arminia Bielefeld) Alemaniako futbol taldea da, Bielefeld hirikoa.

## Historia

1905ean fundatu zen taldea Bielefelder FC Arminia izenarekin eta ibilbide luzea duen arren bigarren mailako talde historikoa da. 1971ean igo zen aurreneko aldiz Bundesligako maila gorenera eta bi urte egin zituen bertan. 1980. hamarkadan sei urte egin zituen maila gorenean, emaitzarik onena 1983ko eta 1984ko zortzigarren postuak ditu. 2021an hirugarren mailan ari zen jokatzen eta 2020an lehen mailara irzultzea lortu zuen.

## Palmaresa

* Bundesliga (0): zortzigarrena 1982-83 eta 1983-84an

## Kanpo estekak

* (Alemanez) webgunea
* Datuak: Q105844
* Multimedia: Arminia Bielefeld / Q105844
# Atleta-oin

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Atleta-oina, atletaren oina edo oinetako ezkabia onddo dermatofitoek eragindako infekzio mikotikoa da. Oinen oinarrian eta ertzean ematen dira onddo hauek. Zeinu kliniko nabarmenenak dira, besteak beste, gorritasunak, besikulak edo puslak, eta behatz arteko zartadura edo pitzadurak.

## Epidemiologia

Dermatofitosirik ohikoena da, eta ezkabien ehuneko 70 osatzen du; gizabanakoen ehuneko 20k, berriz, sintomarik gabe eramaten du eskabi kutsakorra. Ohikoa da eskuoihalen, kutsatutako arroparen eta maindireen bidez organismoa oinetik urrun igarotzen ikustea.
Atleta-oina ohikoagoa da gizonetan emakumeetan baino, eta haur zein helduetan ikusten da. Atletek eta kirolariek kutsatzeko aukera handiagoa dute. Kutsatzea pertsonatik pertsonara zuzenean transmititzen da, bai eta onddoak hilabeteka irauten duen gainazal hezeetan ere, hala nola igerilekuetan, bainugeletan, dutxetan, eskuoihaletan, alfonbretan, kuarteletan, ikastetxeetan, saunetan, hoteletan eta gimnasioetan. Oin hezea (izerdia, adibidez) denbora luzez mantenduz gero eta oinetako itxiak erabiliz gero (botak, adibidez), handitu egiten da infekzioa agertzeko edo irauteko arriskua, onddoaren aldeko giro beroa, hezea eta iluna sortzen baitu.

## Erreferentziak

* ↑ Euskalterm: [Gaixotasunak Hiztegia] [2015]
* ↑ Euskalterm: [Hiztegi terminologikoa] [2002]
* ↑ (Gaztelaniaz) «Pie de atleta: MedlinePlus enciclopedia médica» medlineplus.gov (Noiz kontsultatua: 2021-05-21).

## Kanpo estekak

* (Ingelesez) Infekzioari buruzko informazioa Medlineplus webgunean.
* Datuak: Q5609817
* Multimedia: Athlete's foot / Q5609817